[{"text_idx": "#000002", "text": "Huntza, aireko sustrai atxikitzaileak garatzen dituen landare herrestaria edota igokaria da. Naturan huntzak bi fase ditu. Hazkunde fasean sustraidun kimu igokariak eta hosto gingildunak ditu. Heldutasunean, kimu tenteak, hosto gingilgabeak, lore berde-laruak eta baia edo fruitu beltzak garatzen ditu."}, {"text_idx": "#000004", "text": "Hedera helix \"Deltoidea\" Hostoak hiru gingil ditu eta ertza berde iluna da."}, {"text_idx": "#000005", "text": "Hedera helix \"Goldheart\" Hiru gingilekoa da eta hostoaren erdialdea horizta."}, {"text_idx": "#000006", "text": "Hedera helix \"Sagittifolia\" Bost gingil estu eta luze ditu, ertzak zuri-laurak."}, {"text_idx": "#000007", "text": "Hedera helix \"Marginata Ellegantissima\" Hosto txikiak ditu, berde-grisak, orban laruekin."}, {"text_idx": "#000008", "text": "Hedera helix \"Gloire de Marengo\" Ia gingilik gabeko hosto handiak ditu. Ertza hori-larua dute."}, {"text_idx": "#000009", "text": "Armiarma gorria: izerdia zurrupatuz, hostoak horiztatu, zimeldu eta erorrarazi egiten ditu. Hostoak ugari ihinztatzea da prebentziorik onena. Erasoa gogorra bada, intsektizidaz tratatu."}, {"text_idx": "#000010", "text": "Kotxinila: hostopean eta txortenean itsatsita, izerdia zurrupatuz bizi ohi da. Alkoholaz bustitako kotoi batez banaka-banaka kendu. Intsektizidaz tratatu."}, {"text_idx": "#000012", "text": "Kimu berriak eta hostoak ez ihartzeko eta armiarma gorriari aurrera hartzeko hostoak ugari lainoztatu."}, {"text_idx": "#000013", "text": "Argi gutxi izanez gero, margoaniztun huntzaren hostoak zeharo berdetuko dira."}, {"text_idx": "#000016", "text": "Huntz berdeek ez dute eguzkia maite. Hostoetan beste kolore batzuk dituztenek eguzki pixka bat behar dute, margo horiexek indartzeko."}, {"text_idx": "#000018", "text": "Huntzaren lurrari beti heze eutsi, sekula ez dadila lehortu. Uda partean hostoak ugari lainoztatu. Neguan ere bai, toki beroan badago."}, {"text_idx": "#000020", "text": "Noiznahi kimuak ebaki eta aldaxka gisa landatu. Erraz sustraituko dira."}]